kardosdrur/scandi-wiki huggingface dataset:
Giovanni Delise

Giovanni Delise (født 1. november 1907 i Izola, død 19. maj 1947) var en italiensk roer, olympisk guldvinder og tredobbelt europamester.

Delises rokarriere var koncentreret om firer med styrmand, som han opnåede alle sine store resultater i.

Hans første store internationale resultat kom ved OL 1928 i Amsterdam, hvor han sammen med Giliante D'Este, Valerio Perentin, Nicolò Vittori og styrmand Renato Petronio roede firer med styrmand. Efter i første runde at have roet alene besejrede italienerne i anden runde det tyske hold meget klart, og efter at tyskerne havde klaret sig gennem opsamlingsheatet mødtes de to både igen i kvartfinalen. Her vandt italienerne igen, dog knap så overlegent. I semifinalen besejrede italienerne schweizerne i ny olympisk rekordtid, hvorpå Schweiz besejrede Polen i en kamp om at møde italienerne i finalen. Her vandt Schweiz, og i finalen sejrede italienerne klart, måske som følge af muligheden for at hvile, mens Schweiz og Polen kæmpede. Resultatet blev derfor, at Italien vandt guld, Schweiz sølv og Polen bronze. 

Vittori, Perentin og Petronio var også med i båden sammen med Delise, da de vandt EM-guld i 1929, 1932 og 1934.

OL-medaljer 
 1928:  Guld i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1928
Olympiske mestre fra Italien
Renato Petronio

Renato Petronio (født 5. februar 1891 i Piran, Østrig-Ungarn, død 9. april 1976 i Venedig) var en italiensk roer, olympisk guldvinder og firedobbelt europamester.

Petronios rokarriere var koncentreret om firer med styrmand, som han opnåede alle sine store resultater i som styrmand.

Hans første store internationale resultat kom ved OL 1928 i Amsterdam, hvor han styrede roerne Giliante D'Este, Valerio Perentin, Giovanni Delise og Nicolò Vittori i firer med styrmand. Efter i første runde at have roet alene besejrede italienerne i anden runde det tyske hold meget klart, og efter at tyskerne havde klaret sig gennem opsamlingsheatet mødtes de to både igen i kvartfinalen. Her vandt italienerne igen, dog knap så overlegent. I semifinalen besejrede italienerne schweizerne i ny olympisk rekordtid, hvorpå Schweiz besejrede Polen i en kamp om at møde italienerne i finalen. Her vandt Schweiz, og i finalen sejrede italienerne klart, måske som følge af muligheden for at hvile, mens Schweiz og Polen kæmpede. Resultatet blev derfor, at Italien vandt guld, Schweiz sølv og Polen bronze. 

Perentin og Vittori var med i båden ved alle de lejligheder, hvor Petronio vandt internationale medaljer. Næste store resultat for dem kom ved EM i 1929, hvor de vandt guld, mens det blev til sølv i 1930 og igen guld i 1932, 1933 og 1934 samt bronze i 1935. 

Ved OL 1936 i Berlin blev italienerne nummer to i indledende heat og nummer tre i opsamlingsheatet og var derfor ude af turneringen.

OL-medaljer 
 1928:  Guld i firer med styrmand

Referencer

Eksterne henvisninger 

Roere fra Italien
Deltagere for Italien ved sommer-OL 1928
Deltagere for Italien ved sommer-OL 1936
Olympiske mestre fra Italien
Lauvøyfjorden (Namsos)

Lauvøyfjorden er en fjord ved Otterøya i Namsos kommune, Trøndelag fylke i Norge.
 Fjorden går 4 kilometer mod syd til Vindsetmo i bunden af fjorden.

Fjorden starter ved Lyngholmen mellem Årnesgalten i vest og Brennvinholet i øst. Nord for Lyngholmen ligger Lyngholmfjorden, mens Raudsunda går mod nordvest fra Årnesgalten. Midt i fjorden ligger Lauvøya, som fjorden er opkaldt efter. Øen Elvalandet danner den østlige side af fjorden og mellem Elvalandet og Otterøya går Surviksundet mod sydøst.

Flere smågårde ligger langs vest og sydsiden af fjorden, blandt andet Ølenvika, Fossland og Fosslandosen. 

Fylkesvej 465 går langs vestsiden af fjorden og i sydenden går Fylkesvej  467.

Kilder og henvisninger 

Fjorde i Trøndelag

Namsos
Meningsmålinger forud for folketingsvalget 2022

Meningsmålinger forud for folketingsvalg 2022 blev udført af en række analyseinstitutter. Denne liste har resultaterne af meningsmålinger om, hvad vælgerne ville stemme ved folketingsvalget 2022som senest skulle være afholdt 4. juni 2023og indeholder de partier, som var opstillingsberettigede på tidspunktet for meningsmålingen.

Blokopdeling 
Der er ikke nogen alment anerkendt blokopdeling af partierne i dansk politik. De fleste kilder bruger betegnelserne "rød blok" og "blå blok" om partier, der forventes at støtte henholdsvis en socialdemokratisk og en borgerlig statsministerkandidat. Betegnelserne "blå blok" og "rød blok" blev brugt i 1994 af Uffe Ellemann-Jensen, men kom først i almindelig anvendelse forud for folketingsvalget 2011.

For sammenlignelighedens skyld anvendes i denne oversigt samme opdeling (om støtten til forskellige fløjes statsministerkandidater), uafhængigt af hvad kilderne angiver:

 Rød blok består af partierne A, B, F, G, Q og Ø samt Å efter partiets formandsskifte 1. februar 2020.

 Blå blok består af partierne C, D, I, K, O, V og Æ

 E, P og M samt Å frem til februar 2020 regnes for at stå uden for blokkene.

Såfremt en måling indeholder kategorien "Øvrige" eller "Andre", regnes disse også som uden for blokkene.

Det er dog ikke på forhånd givet, at hvert enkelt parti i en konkret konstituerings- eller forhandlingssituation vil handle i forhold til den "blokkategori", som pressen og offentligheden har givet dem.

2019

2020

2021

Januar-marts 2021

April-juni 2021

Juli-september 2021

Oktober-december 2021

2022

Januar-marts 2022

April-juni 2022

Juli-september 2022

Oktober 2022

Referencer 

Folketingsvalg
Honey Sri-Isan

Suphin Hemvijit, bedre kendt med kunstnernavnet ฮันนี่ ศรีอีสาน / Honey Sri-Isan (22. oktober 1970 - 26. februar 1992) var en thailandsk sanger.

Diskografi

Album
 Nam Ta Lon Bon Tee Non (น้ำตาหล่นบนที่นอน)
 Won Phee Mee Rak Diew. (วอนพี่มีรักเดียว)

Referencer 

Sangere fra Thailand
Kaj Munk (flertydig)

Kaj Munk (1898-1944) var en dansk præst og dramatiker.

Kaj Munk kan også referere til:
 Kaj Munk (dokumentarfilm) – en dansk dokumentarfilm fra 1945
 Kaj Munk (tv-serie) – en dansk tv-serie fra 1986
Traveller's Tales

Traveller's Tales er en britisk computerspiludvikler, der er ejet af TT Games.

Traveller's Tales blev grundlagt i 1989 af Jon Burton. Det var oprindelig et lille selskab som fokuserede på spil med eget indhold, men da det blve større begyndte selskabet at udvikle spil med Sega og Disney Interactive Studios. I 1996 ændrede selskabet navn til Currentclass, men navnet blev ændret tilbage til Traveller's Tales to måneder senere. I 2004 startede selskabet med at udvikle Lego Star Wars: The Video Game sammen med Giant Interactive Entertainment. Året efter opkøbte Traveller's Tales Giant Interactive Entertainment, som blev til TT Games. Fra og med da fungerede Traveller's Tales som den del af selskabet som udviklede spil, mens Giant Interactive Entertainment blev til TT Games Publishing, som havde ansvaret for at publicere spil. I 2007 opkøbte selskabet to selskaber mere; en computerspiludvikler og et animationsstudie, som henholdsvis blev til TT Fusion og TT Animation.

8. november 2007 blev TT Games købt af Warner Bros. Interactive Entertainment.

Spil

Referencer 

Computerspilsvirksomheder fra Storbritannien
Etableret i 1989
Lego Batman

Lego Batman er en produktlinje produceret af den danske legetøjskoncern LEGO. Det blev lanceret i 2006 og er baseret på superhelten Batman under licens fra DC Comics. Sættene indeholder fartøjer, karakterer og scener fra tegneserier og film. Inspirationen til disse varierer kraftigt. Eksempelvis har Batmobilen samme slanke form og prominente halefinner som i Tim Burtons film, mens Bat-tanken synes at være mere baseret på den kampvognsagtige udseende i Frank Millers tegneseriehæfte The Dark Knight Returns.

I 2008 udkom der et computerspil kaldet Lego Batman: The Videogame, sammen med fire nye sæt. Temaeet blev relanceret i 2012 som en del af Lego DC Universe Superheroes, som er et undertema af Lego Super Heroes. Fra 2206-2008 blev udgivet i alt 17 sæt, hvoraf næsten alle inkluderer en Batman-figur.

Desuden udkom animationsfilmen The Lego Batman Movie i 2017.

Referencer

Eksterne henvisninger 
 Lego Batman på Brickset

Batman
Batman
Lego Dino

Lego Dino var en produktlinje produceret af den danske legetøjskoncern LEGO. Serien blev lanceret i 2012 og indeholder sæt med dinosaurer som en gruppe forskere forsøger at indfange. Temaeet mindede meget om det tidligere, ligeledes kortlivede, tema kaldet Dino Attack fra 2005.

Sæt

Referencer

Eksterne henvisninger 
 Lego Dino på Brickset
 Lego Dino på Bricklink

Dino
Lego Dino Attack

Lego Dino Attack var en produktlinje produceret af den danske legetøjskoncern LEGO. Serien blev lanceret i 2005 og indeholder sæt, hvor mennesker i forskellige fartøjer forsøger at bekæmpe dinosaurer. Det senere tema Lego Dino fra 2012 minder om serien.

Sæt

Referencer

Eksterne henvisninger 
 Lego Dino Attack på Brickset
 Lego Dino Attack på Bricklink

Dino Attack
Lego Pirates of the Caribbean

Lego Pirates of the Caribbean er en produktlinje produceret af den danske legetøjskoncern LEGO. Serien blev lanceret i 2011 og er baseret på filmserien af samme navn. Sættene består af figurer, skibe og scener fra serien. Der er udgivet ni sæt, og den første gruppe blev udgivet i maj 2011, og den anden i november 2011. I 2017 udkom yderligere et sæt. Serien er tematisk en erstatning for Lego Pirates, og den indeholder mange af de samme elementer. 

I november 2010 blev det annonceret, at Lego ville producere et computerspil kaldet Lego Pirates of the Caribbean: The Video Game i samme tema, og de tudkom i maj 2011.

Sæt

Referencer

Eksterne henvisninger 
 Lego Pirates of the Caribbean på Brickset
 Lego Pirates of the Caribbean på Bricklink

Pirates of the Caribbean
Pirates of the Caribbean
Elias James Corey

Elias James "E.J." Corey (; født 12. juni 1928) er en amerikansk organisk kemier, der modtog nobelprisen i kemi i 1990 "for sin udvikling af teorien og metodologien om organisk syntese", søræogt retrosynteseanalyse. Han er af mange blevet betragtet som en af de største levende kemikere. Han har udviklet adskillige syntetiske reagenter, metodologier og totalsynteser, og han har bidraget betragteligt til organisk syntese.

Referencer 

Kemikere fra USA
Nobelprismodtagere i kemi
Nobelprismodtagere fra USA
Professorer fra USA
Sidney Altman

Sidney Altman (født 7. maj 1939, død 5. april 2022) var en canadisk og amerikansk molekylærbiolog, der var Sterling Professor of Molecular, Cellular, and Developmental Biology and Chemistry på Yale University. Hans modtog nobelprisen i kemi i 1989 sammen med Thomas R. Cech for deres arbejde med RNAs katalytiske egenskaber, se ribozym.

Referencer 

Biologer fra USA
Nobelprismodtagere i kemi
Nobelprismodtagere fra USA
Nobelprismodtagere fra Canada
Professorer fra USA
Aquemini

Aquemini er det tredje studiealbum fra den amerikanske hip hop-duo OutKast. Det blev udgivet den 29. september 1998 af LaFace Records.  Albumtitlen er et portmanteau-ord af duoens stjernetegn, Aquarius (da: Vandmanden, Big Boi) og Gemini (da: Tvillingerne, André 3000).

Numre

Eksterne henvisninger 
 Aquemini på Discogs
 Album Review på RapReviews
 Album Review på Yahoo! Music
 Rankings and ratings på Acclaimed Music
 The Making of OutKast's Aquemini på Creative Loafing

Outkast-album
Album fra 1998
Lego Sports

Lego Sports en produktlinje produceret af den danske legetøjskoncern LEGO fra 2000-2006. Serien var baseret på forskellige sportsgrene, og bestod af undertemaerne fodbold (2000-2006 kaldet Soccer), skateboard/snowboard (2003–2004 kaldet Gravity Games), basketball (2003–2004 kaldet basketball) og ishockey (2003–2004 kaldet Hockey). Serien bestod af i alt 119 sæt.

Sæt

Soccer (2000–2006)
 3401 Shoot N' Score
 3402 Small Grandstand with Lights
 3403 Fans Grandstand with Scoreboard
 3404 Black Bus
 3405 Blue Bus
 3406 Americas Bus
 3407 Red Bus
 3408 Super Sport Coverage
 3409 Championship Challenge
 3410 Field Expandera
 3411 Blue Team Bus With Ball
 3412 Point Shooting
 3413 Goal Keeper
 3414 Precision Shooting
 3416 Women's Soccer Team
 3420 Championship Challenge II
 3421 3 v 3 Shootout
 3422 Shoot 'N Save
 3423 Freekick Frenzy
 3424 Target Practice
 3425 Grand Championship Cup
 3426 Team Transport
 3427-3567 Coca-Cola Minifigs and Items
 3568 Football Shoot Out
 3569 Football Tabletop
 3570 Football Mini Field
 3573 Superstar Figure

Gravity Games (2003–2004)
 3535 Skateboard Street Park
 Miniature figures: 1
 3536 Snowboard Big Air Comp
 Miniature figures: 1
 3537 Skateboard Vert Park Challenge
 Miniature figures: 2
 3538 Snowboard Boarder Cross Race
 Miniature figures: 2
 3585 Snowboard Super Pipe
 Miniature figures: 2

Basketball (2003–2004) 
NBA Collectors serien er fra NBA sæson 2002-2003.
 3427 NBA Slam Dunk
 Miniature figures: 1
 3428 One vs One Action
 Miniature figures: 2
 3429 Ultimate Defense
 Miniature figures: 2
 3430 NBA Spin and Shoot
 Miniature figures: 2
 3431 Street Ball 2 vs 2
 Miniature figures: 4
 3432 NBA Challenge
 Miniature figures: 10
 3433 Ultimate NBA Arena
 Miniature figures: 10
 3440 NBA Jam Session
 Miniature figures: 2
 3548 Slam Dunk Trainer
 Miniature figures: 1
 3549 Practice Shooting
 Miniature figures: 1
 3550 Jump and Shoot
 Miniature figures: 1
 3560 NBA Collectors #1
 Miniature figures: Ray Allen, Tim Duncan, Pau Gasol
 3561 NBA Collectors #2
 Miniature figures: Antoine Walker, Shaquille O'Neal, Tony Parker
 3562 NBA Collectors #3
 Miniature figures: Gary Payton, Dirk Nowitzki, Vince Carter
 3563 NBA Collectors #4
 Miniature figures: Kobe Bryant, Jason Kidd, Toni Kukoč
 3564 NBA Collectors #5
 Miniature figures: Allen Iverson, Steve Francis, Karl Malone
 3565 NBA Collectors #6
 Miniature figures: Steve Nash, Jerry Stackhouse, Paul Pierce
 3566 NBA Collectors #7
 Miniature figures: Jalen Rose, Peja Stojakovic, Kevin Garnett
 3567 NBA Collectors #8
 Miniature figures: Tracy McGrady, Allan Houston, Chris Webber
 3584 Rapid Return
 Miniature figures: 1
 5013 Free Throw
 Miniature figures: 1
 10121 NBA Basketball Teams
 Miniature figures: 5

Hockey (2003–2004)
 3540 Puck Passer
 3541 Slap Shot
 3542 Flip Shot
 3543 Slammer Goalie
 3544 Game Set
 3545 Puck Feeder
 3557 Blue Player and Goal
 3558 Red Player and Goal
 3559 Red and Blue Player
 3578 NHL Championship Challenge
 3579 NHL Street Hockey
 7919 White Hockey Player
 7920 Blue Hockey Player
 10127 NHL Action Set with Stickers
 65182 Slammer Stadium

Eksterne henvisninger 
 Lego Sports på Bricklink
 Lego Sports på Brickset

Sports
Sport
Skulderpude

Skulderpuder er en type stofbetrukken polstring, der bruges i skulderkonstruktionen på nogle typer herre- og dametøj til at give en illusion om at bæreren har bredere og mindre ludende skuldre.

Oprindeligt var skulderpuder formet som halvcirkler eller små trekanter, og de var fyldt med uld, bomuld eller savsmuld. Det blev syet fast øverst i ærmerne for at forlænge skulderlinjen. Dette ses bl.a. på pufærmer på kjoler fra slutningen af 1800-tallet. I herrebeklædning bruges skulderpuder typisk i jakker til jakkesæt, smoking, kjolesæt og frakker, hvor de sys fast i toppen af skulderen og fæstnes i foret. I kvindemode er skulderpuder ligeledes blevet brugt i forskellige typer jakke, men også i bluser, skjorter og flere andre typer tøj afhængig af moden. Skulderpuder var særligt fremherskende i 1940'erne, 1980'erne og i slutningen af 2000'erne.

Eksterne henvisninger 

 

Beklædning
Lego Prince of Persia

Lego Prince of Persia var en produktlinje produceret af den danske legetøjskoncern LEGO. Serien blev produceret i 2010 og var baseret på computerspillet Prince of Persia: The Sands of Time fra 2003 og filmen af samme navn fra 2010.

Sæt

Referencer

Eksterne henvisninger 
 Prince of Persia på Brickset
 Prince of Persia på Bricklink

Prince of Persia
Prince of Persia
Per Morten Abrahamsen

Per Morten Abrahamsen (født 11. maj 1957 i København) er en dansk billedkunstner og fotograf. Han har udstillet nationalt og internationalt på gallerier og museer, deriblandt Det Kongelige Bibliotek, Det Nationale Fotomuseum, FNAC, Aros, Frederiksborg Slot, og Det Danske Hus i Paris , samt udgivet en række bøger, senest ”Monkey, The Lake and Other Lies” 

i 2020 fotograferede Per Morten Abrahamsen det officielle portræt samt galla portræt af Dronning Margrethe 2.

Baggrund 
Forældre: Søn af overlærer Erik Johannes Abrahamsen (død 2011) og lærer Ragnhild Hildebrandt f. Nehm H.

Ægtefælle/samlever/partner: Gift 25/6 1994 m. filminstruktør, dramatiker Kari Vidø, med hvilken han har en datter og søn. Han har desuden en datter fra tidligere ægteskab.

Uddannelse og ansættelser : Uddannet fotograf hos Mogens Carrebye 1987; forsidefotograf på månedsbladet Press 1989-94; hovedfotograf på Børsens Nyhedsmagasin 1989-99; portrætfotograf for bl.a. Scanorama, Ud & Se, Sony Music, DR, Forbes; reklamefotograf for bl.a. Carlsberg, Bailey, Georg Jensen, SAS, B&O; teaterfotograf for bl.a. Company Mark Tompkins Paris, Det Kongelige Teater, Republique, Mammutteatret og Kitt Johnson.

Medl. af: Billedhuset 1992-95; Copenhagen Photoweek 2011 og 2012.

Referencer

Eksterne henvisninger 
 
 
 

Fotografer fra Danmark
Personer i Kraks Blå Bog
Oscaruddelingen 1970

Oscaruddelingen 1970 var den 42. oscaruddeling, hvor de bedste film fra 1969 blev hædret af Academy of Motion Picture Arts and Sciences. Uddelingen blev afholdt 7. april 1970 i Dorothy Chandler Pavilion i Los Angeles, Californien, USA. For andet år i træk var der ingen officiel vært. Priser blev uddelt af sytten "Friends of Oscar": Bob Hope, John Wayne, Barbra Streisand, Fred Astaire, Jon Voight, Myrna Loy, Clint Eastwood, Raquel Welch, Candice Bergen, James Earl Jones, Katharine Ross, Cliff Robertson, Ali MacGraw, Barbara McNair, Elliott Gould, Claudia Cardinale, og Elizabeth Taylor.

Priser 
Vinderne står øverst i fed skrift og ().

Kilder

Eksterne henvisninger 
 

1970
Kultur i 1970
Blikkengfjorden

Blikkengfjorden er en fjord i Namsos kommune i Trøndelag  fylke i Norge. Fjorden går  5,5 kilometer mod nordøst fra Hellsøya til Leirvika.

Fjorden har indløb i sydvest mellem øerne Hellsøya og Kuøya. I nord går Jektvikstraumen  mod nord til fjordarmen Røyklibotnet, og i øst går Vetterhusstraumen østover til Vetterhusbotnet. I sydøst går Helmdalsbotnet mod syd til bebyggelsen Sørenget.

Fylkesvej 464 går langs østsiden af fjorden og over Vetterhusstraumen via holmen Øltappen.

Kilder og henvisninger 

Fjorde i Trøndelag

Namsos
Lasse Lau

Lasse Lau (født 25. januar 1974) er en dansk billedkunstner, der arbejder i krydsfeltet mellem dokumentarfilm og billedkunst. 

Lasse Lau er uddannet ved Det Fynske Kunstakademi og efterfølgende Whitney Museum of American Art Independent Study Program. 

Han debuterede med dokumentarfilmen Lykkelænder på CPH:DOX  i 2018, der vandt Nordic Dox Award. Lasse Lau har udstillet og vist sin film på filmfestivaller, museer og gallerier i indland og udland heriblandt Fotografisk Center, PS1 MoMA, British Museum og Hamburger Bahnhof.

Lasse Lau var medstifter af kunstnergrupperne CUDI (Center for Urbanitet, Dialog og Information) (2000) Vollsmose, Kran Film Collective (1998) og Camel Collective (2005) Han var endvidere redaktør på bøgerne Queer Geographies (2014) og The Second World Congress of Free Artist (2013).

Filmografi

Spillefilm 
Lykkelænder  (2018) (engelsk titel The Raven and the Seagull)

Kortfilm 
Stem (2017)
Sound from the Hallways (2012)
Pine Nuts (2008)
Transparent (2002)
Manden og Musen (1999)

Priser 
Grand prix Nanook – Jean Rouch, Jean Rouch International Film Festival (2019)
Den Gyldne Ravn, The Golden Raven International Arctic Film Festival (2019)
World Cinema Doc, Kansas Filmfest (2019)
Nordic:Dox Award, CPH:DOX*, (2018)
Fokus Videokunst Festival (2011)
Hans Jensen Prisen (2000)

Refrencer

Eksterne henvisninger 
 
 Officiel hjemmeside
 Officiel hjemmeside II

Kunstnere fra Danmark
Tordenkile

En tordenkile er en symbolsk repræsentation af et lynnedslag. Flere religioner forestillede sig tordenkiler udslynget af himmelske guder mod fjender eller for at udtrykke støtte til eller mishag med et eller andet. Derfor kunne der tages varsler af tordenvejr. 

En tordenkile gengives ofte som et lyn med tydelig spids, som en pil eller som et bundt af lyn. Den tidlige protoindoeuropæiske gud Himmelfader var ophav til de himmelske lyn. En arv der fulgte hans nyere versioner som Zeus og Jupiter. 

Hvor et lyn slog ned, antog man, at der dannedes en tordensten. Den kunne beskytte mod lynnedslag i en bolig.

Se også 
 Lynrør, fulgurit - "forstenet" lyn
 Vættelys
 Tordensten

Folketro
Religiøse symboler
Stanisław Konarski

Stanisław Konarski (faktisk navn: Hieronim Konarski; født 30. september 1700, død 3. august 1773) var en polsk pædagog, uddannelsesreformator, politisk forfatter, digter, dramatiker, piaristpræst og forløber for oplysningstiden i det polsk-litauiske samvælde.

Liv og gerning 
Konarski blev født i Żarczyce Duże, Świętokrzyskie voivodeskab. Han studerede fra 1725 til 1727 på Collegium Nazarenum i Rom, hvor han blev lærer i retorik. Derefter rejste han gennem Frankrig, Tyskland og Østrig og Polen for at udvide sin uddannelse.

I 1730 vendte han tilbage til Polen og begyndte at arbejde på en ny udgave af polsk lov, Volumina legum.

Fra 1736 underviste han på Collegium Resoviense i Rzeszów. I 1740 grundlagde han Collegium Nobilium, en eliteskole i Warszawa for sønner af adelen (szlachta). Han grundlagde det første bibliotek på det europæiske fastland i 1747 i Warszawa. Derefter reformerede han piaristuddannelse i Polen i overensstemmelse med sit uddannelsesprogram, Ordinationes Visitationis Apostolicae ... (1755). Hans reformer blev et varsel om det 18. århundredes kamp for at modernisere det polske uddannelsessystem.

Tidligt blev Konarski politisk forbundet med kong Stanisław Leszczyński; senere med Czartoryski "Familia" og kong Stanisław August Poniatowski. Han deltog i sidstnævnte berømte "torsdagsmiddage." Stanisław August fik en medalje til at blive slået til Konarskis ære med hans lighed og mottoet fra Horace, Sapere auso ("Vov at vide!"). Konarski hævdede meget kraftigt, at vetoretten, der traditionelt var blevet udøvet af den polske adel, ikke var lov, men en skik.

I sit vigtigste arbejde, den fire-delige O skutecznym rad sposobie albo o utrzymywaniu ordynaryinych seymów ("Om en effektiv måde for råd eller om gennemførelse af almindelige sejmer", 1760-1763) afslørede han et vidtrækkende reformprogram for det polske parlamentariske system og politisk omorganisering af Commonwealth's centralregering, som omfattede hjælp til monarken med et permanent styrelsesråd.

Konarski døde, 72 år gammel, i Warszawa, Polen. Hans hjerte er begravet i en urne i Piaristkirken i Krakow.

Hæder 
Hans buste kan ses ved indgangen til krypten af denne kirke placeret på ulica Świętego Jana.

Noter 

Forfattere fra Polen
Walter Loosli

Walter Loosli (1901 - ukendt dødsår) var en schweizisk roer og olympisk guldvinder.

Loosli vandt en guldmedalje ved OL 1924 i Paris, som styrmand i den schweiziske firer med styrmand, der blev roet af Émile Albrecht, Alfred Probst, Eugen Sigg og Hans Walter. Loosli var styrmand i de indledende heats, mens der er uenighed i de officielle papirer omkring, hvorvidt han også var det i finalen, eller om det var Émile Lachapelle. I finalen besejrede den schweiziske båd Frankrig, der vandt sølv, mens USA tog bronzemedaljerne. Det var det eneste OL han deltog i.

OL-medaljer 
 1924:  Guld i firer med styrmand

Referencer

Eksterne henvisninger 

Roere fra Schweiz
Willy Brüderlin

Willy Brüderlin (20. oktober 1894 - ukendt dødsår) var en schweizisk roer, olympisk guldvinder og firedobbelt europamester.

Brüderlin vandt en guldmedalje ved OL 1920 i Antwerpen, som del af den schweiziske firer med styrmand, der desuden bestod af brødrene Max og Paul Rudolf, Hans Walter og styrmand Paul Staub. Ved samme OL var han en del af den schweiziske otter, der dog ikke nåede finalen.

Brüderlin vandt desuden hele fire EM-guldmedaljer, to i firer med styrmand og to i otter.

OL-medaljer 
 1920:  Guld i firer med styrmand

Referencer

Eksterne henvisninger 

Roere fra Schweiz